11. ฐานะการเงินและผลการดำเนินงาน

11.1 ข้อมูลทางการเงินโดยสรุป

(1) สรุปฐานะการเงินและผลการดำเนินงาน

  ตารางแสดงงบแสดงฐานะการเงิน งบกำไรขาดทุนเบ็ดเสร็จ
  และงบกระแสเงินสดของบริษัทและบริษัทย่อยในระยะ 3 ปีที่ผ่านมา

[]

[]

[]

[]

[]

[]

(2) อัตราส่วนทางการเงิน

ตารางอัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานของบริษัทและบริษัทย่อย
ในระยะ 3 ปีที่ผ่านมา

[]

11.2 คำอธิบายและการวิเคราะห์ผลการดำเนินงานและฐานะการเงิน

  ในปี 2554
  บริษัทและบริษัทย่อยจัดประเภทรายการตามข้อกำหนดในประกาศกรมพัฒนาธุรกิจการค้าเกี่ยวกับการจัดประเภทรายการในงบการเงิน
  บริษัทและบริษัทย่อยได้จัดประเภทรายการบัญชีบางรายการในงบการเงินสำหรับปีสิ้นสุดวันที่ 31
  ธันวาคม 2553 และ 2552 ใหม่เพื่อให้สอดคล้องกับการจัดประเภทรายการบัญชีในปีปัจจุบัน
  โดยไม่มีผลกระทบต่องบแสดงฐานะการเงินและงบกำไรขาดทุนเบ็ดเสร็จที่เคยแสดงไว้

(1) ผลการดำเนินงาน

  ผลการดำเนินงานสำหรับปี สิ้นสุดวันที่ 31 ธันวาคม 2554 บริษัทฯและบริษัทย่อย กำไรสุทธิ
  51.33 ล้านบาท เพิ่มขึ้นจากปีก่อนจำนวน 22.93 ล้านบาท
  มาจากการเปลี่ยนแปลงในส่วนที่มีสาระสำคัญดังนี้

1.  รายได้จากการขาย ปี 2554 มีจำนวน 1,284.34 ล้านบาทเพิ่มขึ้นจำนวน 247.99 ล้านบาท
    คิดเป็นอัตราเพิ่มขึ้นร้อยละ 23.93 รายได้จากการให้บริการ ปี 2554 มีจำนวน 555.78
    ล้านบาทเพิ่มขึ้น 51.68 ล้านบาท คิดเป็นอัตราเพิ่มขึ้นร้อยละ 10.25
    ส่งผลให้กำไรขั้นต้นจากการขายและให้บริการเพิ่มขึ้นจำนวน 78.46 ล้านบาท
    คิดเป็นอัตราเพิ่มขึ้นร้อยละ 18.54

2.  รายได้อื่นจำนวน 20.27 ล้านบาท ลดลง 6.98 ล้านบาท เนื่องจากในปี 2553
    บริษัทย่อยมีกำไรจากอัตราแลกเปลี่ยนจำนวน 6.73 ล้านบาท ส่วนปี 2554
    บริษัทฯมีรายได้จากการให้เช่าและบริการอาคารสำนักงานจำนวน 3.46
    ล้านบาทและบริษัทย่อยมีขาดทุนจากอัตราแลกเปลี่ยน 3.80 ล้านบาท

3.  ค่าใช้จ่ายในการบริหารเพิ่มขึ้นจำนวน 22.59 ล้านบาท
    เป็นรายจ่ายที่เพิ่มขึ้นในส่วนของบริษัทฯจำนวน 5.98
    ล้านบาทอันเนื่องมาจากค่าใช้จ่ายที่เกี่ยวข้องกับธุรกิจให้เช่าพื้นที่ในอาคารที่บริษัทได้ดำเนินการประมูลเมื่อไตรมาสที่
    3 ของปี 2554 ส่วนบริษัทย่อยเพิ่มขึ้น 16.61 ล้านบาท
    จากการรับรู้ผลประโยชน์ระยะยาวพนักงานจำนวน 5.88 ล้านบาท ค่าใช้จ่ายบุคคลากรเพิ่มขึ้น
    7.04 ล้านบาท หนี้สงสัยจะสูญลดลง 7.41 ล้านบาท
    ค่าเสื่อมราคาและตัดจำหน่ายสินทรัพย์ไม่มีตัวตนเพิ่มขึ้น 1.98 ล้านบาท
    เงินช่วยเหลือเกี่ยวกับอุทกภัยจำนวน 1.92 ล้านบาท
    ค่าจ้างประเมินราคาอุปกรณ์คอมพิวเตอร์เพื่อขายจำนวน 1.61 ล้านบาท
    และค่าใช้จ่ายที่เกี่ยวข้องกับสำนักงานจากการเช่าพื้นที่เพิ่มขึ้นจำนวน 2.60
    ล้านบาทค่าใช้จ่ายทางการเงินลดลง 11.27 ล้านบาท เนื่องจากในปี 2553
    บริษัทย่อยเปลี่ยนสัญญาเงินกู้ โดยมีการปรับเป็นสัญญาเงินกู้ระยะยาวในวงเงินที่สูงขึ้น
    เพื่อรองรับการขยายธุรกิจ ทำให้มีการชำระหนี้สินตามสัญญาเงินกู้เดิมก่อนกำหนด
    และรับรู้ดอกเบี้ยจ่ายจากการปิดสัญญาจำนวน 15.80 ล้านบาท ดังนั้นค่าใช้จ่ายทางการเงินปี
    2554 เปรียบเทียบกับปี 2553 หลังหักดอกเบี้ยจ่ายจากการปิดบัญชีจะมียอดลดลง 4.53
    ล้านบาท

  4. ค่าใช้จ่ายทางการเงินเพิ่มขึ้น 10.63 ล้านบาท
  มาจากค่าใช้จ่ายทางการเงินของบริษัทจำนวน 6.41
  ล้านบาทซึ่งมาจากการที่บริษัทฯได้ทำสัญญากู้ยืมเงินกับบริษัทแห่งหนึ่งเพื่อซื้ออาคารสำนักงานให้เช่า
  ส่วนบริษัทย่อยค่าใช้จ่ายทางการเงินเพิ่มขึ้นจำนวน 4.22
  ล้านบาทจากการเพิ่มขึ้นของยอดขายและการขยายวงเงินกู้ระยะสั้นและเงินกู้แฟคตอริ่ง

  5. ปี 2554 บริษัทย่อย มีภาษีเงินได้นิติบุคคลจำนวน 26.38 ล้านบาท เพิ่มขึ้นจำนวน 15.29
  ล้านบาท

(2) ฐานะการเงิน

ด้านสินทรัพย์ ณ วันที่ 31 ธันวาคม 2554 บริษัทและบริษัทย่อยมีสินทรัพย์รวม 1,236.48 ล้านบาท
เพิ่มขึ้นจำนวน 346.19 ล้านบาท คิดเป็น 38.88% โดยมีการเปลี่ยนแปลงในสินทรัพย์ดังนี้

1. เงินสดและรายการเทียบเท่าเงินสด เงินลงทุนชั่วคราว เท่ากับ 11.84 ล้านบาท ลดลง
100.12 ล้านบาทจากการลงทุนในอาคารสำนักงานที่บริษัทฯได้ประมูลจากกรมบังคับคดี
และจากการจ่ายเงินปันผล

2. ลูกหนี้การค้าและลูกหนี้อื่น สุทธิเท่ากับ 376.61 ล้านบาท เพิ่มขึ้น68.98 ล้านบาท คิดเป็น
22.42% จากยอดขายและบริการที่เพิ่มขึ้น

3. สินค้าคงเหลือเท่ากับ 215.37 ล้านบาทเพิ่มขึ้น 51.92 ล้านบาท คิดเป็น31.77%
เป็นสินค้าตามคำสั่งซื้อจากลูกค้าและอยู่ระหว่างการส่งมอบ

4. ต้นทุนงานระหว่างทำเท่ากับ 33.29 ล้านบาท เพิ่มขึ้น 27.97 ล้านบาท
ซึ่งเกี่ยวกับงานการให้บริการโดยรับรู้ตามความสำเร็จของงาน

5. อสังหาริมทรัพย์เพื่อการลงทุนเท่ากับ 175.46 ล้านบาท
เป็นรายการที่บริษัทฯได้เข้าประมูลเพื่อซื้อที่ดิน และอาคารแห่งหนึ่งจากกรมบังคับคดี
กระทรวงยุติธรรมเมื่อวันที่ 5 กรกฎาคม 2554

6. ที่ดิน อาคารและอุปกรณ์ เท่ากับ 204.37 ล้านบาทเพิ่มขึ้น 91.53 ล้านบาท คิดเป็น 81.11%
ประกอบด้วยที่ดินและอาคารของบริษัทฯจำนวน 78.90 ล้านบาท
จากการจัดประเภทรายการอสังหาริมทรัพย์เพื่อการลงทุน เป็นที่ดิน
อาคารและอุปกรณ์ของบริษัทเนื่องจากบริษัทฯให้บริษัทย่อยเช่าพื้นที่และที่เหลือเป็นอุปกรณ์คอมพิวเตอร์

ด้านหนี้สิน ณ วันที่ 31 ธันวาคม 2554 บริษัทและบริษัทย่อยมีสินทรัพย์รวม 1,236.48 ล้านบาท
เพิ่มขึ้นจำนวน 346.19 ล้านบาท คิดเป็น 38.88% โดยมีการเปลี่ยนแปลงในหนี้สินดังนี้

1. เงินกู้ยืมระยะสั้นจากสถาบันการเงินเท่ากับ 140.43 ล้านบาทเพิ่มขึ้น 96.36 ล้านบาท
เป็นรายการเงินกู้ยืมระยะสั้นและเงินกู้แฟคตอริ่งของบริษัทย่อย
ซึ่งค้ำประกันโดยเงินฝากธนาคารของบริษัทย่อยและการโอนสิทธิเรียกรับเงินค่าสินค้าและบริการของลูกค้าของบริษัทย่อย

2. เจ้าหนี้การค้าและเจ้าหนี้อื่นเพ่ากับ 383.08 ล้านบาท ลดลง 30.83 ล้านบาท คิดเป็น 7.45%

3. รายได้ค่าบริการรับล่วงหน้าเท่ากับ 145.70 ล้านบาท เพิ่มขึ้น 74.43 ล้านบาท คิดเป็น
104.45% รับรู้รายการตามความสำเร็จของงานที่ให้บริการ

4. ภาษีเงินได้นิติบุคคลเท่ากับ 5.25 ล้านบาท

5. เงินกู้ยืมระยะยาว เท่ากับ 196.14 ล้านบาท เพิ่มขึ้น 191.86 ล้านบาท
เป็นรายการที่บริษัทฯทำสัญญากู้ยืมเงินกับบริษัทแห่งหนึ่ง จากการที่บริษัทฯซื้อที่ดิน และอาคารแห่งหนึ่ง
เพื่อการให้เช่าและใช้เป็นสำนักงานของบริษัทย่อย

6. หนี้สินระยะยาว เท่ากับ 51.46 ล้านบาท ลดลง 18.69 ล้านบาท คิดเป็น 26.64%

7. สำรองผลประโยชน์ระยะยาวของพนักงานเท่ากับ 32.17 ล้านบาท
จากการที่ในปีปัจจุบันบริษัทย่อยปฎิบัติตามมาตรฐานการบัญชีฉบับที่ 19 เรื่องผลประโยชน์พนักงาน

ส่วนของผู้ถือหุ้น ณ วันที่ 31 ธันวาคม 2554 บริษัทและบริษัทย่อยมีส่วนของผู้ถือหุ้นรวม 256.14
ล้านบาท ลดลง 13.13 ล้านบาท คิดเป็น 4.88% โดยมีรายการเปลี่ยนแปลงในส่วนของผู้ถือหุ้นดังนี้

1. กำไรสะสม จัดสรรแล้ว-สำรองตามกฎหมาย เท่ากับ 9.42 ล้านบาท เพิ่มขึ้น 2.30
ล้านบาทจากการโอนกำไรสะสม ยังไม่ได้จัดสรรตามมาตรา 116
แห่งพระราชบัญญัติบริษัทมหาชนจำกัด พ.ศ.2535

2. กำไรสะสมยังไม่ได้จัดสรรเท่ากับ 105.00 ล้านบาท ลดลง 15.43 ล้านบาท
คิดเป็นอัตราลดลง 12.81% มาจากกำไรเบ็ดเสร็จรวมของบริษัทและบริษัทย่อยจำนวน 56.53
ล้านบาท ผลสะสมจากการเปลี่ยนแปลงนโยบายบัญชีเกี่ยวกับผลประโยชน์ของพนักงานเท่ากับ 34.18
ล้านบาท โอนกำไรสะสมที่ยังไม่ได้จัดสรรเป็นสำรองตามกฎหมาย 2.30
ล้านบาทและจ่ายเงินปันผลจำนวน 35.49 ล้านบาท

3.  ค่าตอบแทนของผู้สอบบัญชี

(1) ค่าตอบแทนจากการสอบบัญชี (Audit Fee)

บริษัทและบริษัทย่อยจ่ายค่าตอบแทนการสอบบัญชีให้แก่

i.  ผู้สอบบัญชีของบริษัท ในรอบปีบัญชีที่ผ่านมามีจำนวนเงินรวม 0 บาท

ii. สำนักงานสอบบัญชีที่ผู้สอบบัญชีสังกัด บุคคล หรือกิจการที่เกี่ยวข้องกับผู้สอบบัญชีและ
    สำนักงานสอบบัญชีที่ผู้สอบบัญชีสังกัด ในรอบปีบัญชีที่ผ่านมามีจำนวนเงินรวม

  1,150,000 บาท

(2) ค่าบริการอื่น (Non-Audit Fee)

  -ไม่มี -